ŞTIU, 9 februarie 2021, cu Felix Drăghici și Costi Mocanu.
România a depăsit Ungaria la salariul minim în ianuarie și la puterea de cumpărare. Stăm surprinzător de bine în toată UE – nu suntem nici hoți, nici săraci, avem potențial să creștem. Cine caută găsește, dar nu poliția din Iasi – vineri senatoarea Șoșoacă s-a dat mare pe Facebook, live, la o petrecere fără mască și distanțare. Ieșenii nu au găsit încă nimic suspect. Scandalul dintre primarul Clotilde și gunoieri continuă. Azi a venit o bombă în plus la sectorul 1- un procuror a cerut renumărarea voturilor de la alegerile din septembrie. O surpriză la topul fraudelor cu bani europeni – Ungaria are furturi mai mari ca România, care deține însă recordul la numărul micilor fraude. Parlamentarii români sunt împărțiți de vaccinul rusesc Sputnik – unii sunt convinși că rușii au pus ceva în el, alții spun că numele e anti-american. Timișoara rămâne singurul județ roșu al României. Primarul Dominic Fritz are o explicație care înfurie prefecții – Timișoara e singura cinstită pentru că testează mai mult ca toți ceilalți.
Juriul emisiunii a fost alcătuit din: Ana Rus, Andreea Burnar si Ștefan Surcel, investitor la bursă.